Publication: Magyar Közlöny
Issue: MK-2007-63 (Year: 2007, Number: 63)
Era: 2004-2010
Section: 256/2006. (XII. 15.) Korm. rendelet 2–3. §-a 2007. május
Paragraph Index: 425

5. A minisztériumi vezetői megbeszélések rendje 1) Heti Miniszteri Értekezlet Az értekezletet a miniszter, vagy – távolléte esetén – az államtitkár vezeti. Időpont: Hetente, a kormányülést követően. Résztvevők köre: A miniszter, a felsővezetők, a Miniszteri Kabinet delegáltja, a miniszter személyi titkára, a szóvivő, a Jogi Főosztály, a Kommunikációs Főosztály, a Koordinációs Főosztály, valamint a Parlamenti Kapcsolatok Főosztály vezetője (a továbbiakban együtt: állandó tagok), valamint az értekezlet vezetője által meghívott más személyek. Az állandó tagokat akadályoztatásuk esetén az általuk megbízott személy helyettesítheti, a szakállamtitkárokat csak az általuk kijelölt főosztályvezető, a főosztályvezetőket csak a helyettesük helyettesítheti. 2007/63. szám 2) Középvezetői Értekezlet Az értekezletet a miniszter vagy az általa kijelölt felsővezető vezeti. Időpont: Havonta, illetve szükség szerint, az értekezlet kijelölt időpontját legalább három munkanappal megelőzően jelzett időpontban. Résztvevők köre: A miniszter, illetve az általa kijelölt felsővezető, a főosztályokat vezető főosztályvezetők, a titkárságok vezetői, valamint az értekezlet vezetője által meghívott más személyek. 3) Stratégiai Értekezlet A Stratégiai Értekezlet vezetője a miniszter, illetve az általa kijelölt személy. Időpont: Általában 4-6 hetente, illetve szükség szerint, az ülés vezetőjének döntése alapján. Résztvevők köre: A felsővezetők, valamint a Miniszteri Kabinet, a Jogi Főosztály, a Kommunikációs Főosztály, valamint a Stratégiai Főosztály egy-egy delegáltja (állandó tagok). A Stratégiai Értekezlet tagsága személyre szóló, az értekezleteken a részvétel kötelező, helyettesítés csak indokolt esetben lehetséges. Az értekezletre a miniszter, illetve kabinetfőnök egyetértésével – tanácskozási joggal – meghívhatók a napirendre vett területek szakértői, illetve a minisztérium által felügyelt intézmények, társaságok vezetői, valamint a témában érintett központi közigazgatási szervek képviselői. A Stratégiai Értekezlet tagjai javaslatot tehetnek az egyes ülésekre meghívandó személyek körére. Fő feladatai:

Source: https://magyarkozlony.hu/hivatalos-lapok/1330e90a3dc049f3c839c496f1fa1253d39f75ba/dokumentumok/cfb7404ce61818cdad5ec2934f76ce18c80e0745/letoltes